**PROJEKTNI ZADATAK – DRUGI DEO**

Cilj projektnog zadatka je kreirati veb sajt za organizaciju skupljanja potpisa. Ovaj sajt će biti interaktivan i postojaće tri vrste korisnika: administrator, organizatori, potpisnici. Potpisnici peticije upisuju svoje podatke. Organizatori biraju lokacije gde će skupljati potpise, i obeležavaju prikupljene potpise. Organizatori unose druge organizatore, ažuriraju ih i brišu, kao i vesti i lokacije. Osim ovih funkcija, administrator odobrava organizatore, a može i brisati potpise.

**PHP funkcije:**

* Zajednički delovi stranica treba da se izdvoje u php fajlove, koji će se pozivati na ovim stranicama.
* Stranice prikazuju informacije koje se dobijaju iz baze podataka. Informacije se popunjavaju u bazu iz formulara.
* Postoje tri vrste korisnika: administratori, organizatori i korisnici.
* Navigacija – se nalazi na svakoj strani, i sadrži sledeća polja: Naslovna, Peticija, Vesti, Potpisi, Potpiši, Organizacija (poddugmići: Uloguj se, Registracija). Kada se administrator ili organizator uloguje dobijaju sledeće dodatne dugmiće: Unos (poddugmići: Unos vesti, Unos organizatora, Unos lokacije), a dugme Organizacija dobija poddugmiće: Lokacije, Organizatori, Kompletni potpisi, Izloguj se.
* Administrator može da unosi, ažurira i briše sve podatke. Omogućiti da može brisati više podataka (lokacija, potpisa, organizatora) odjednom. Kada klikne na dugme za ažuriranje odgovarajućeg unosa, administrator dobija formular koji je popunjen prethodnim unosom tako da može da promeni samo potrebne stavke. Na stranici organizatori administrator odobrava organizatore koji nisu prethodno odobreni. Kada se izbriše organizator, njegove lokacije i potpisi će biti izbrisani. Kada se izbriše lokacija, potpisi sa te lokacije će biti izbrisani. Organizator se može brisati samo ako ne postoje organizatori koje je taj organizator preporučio. Kada administrator ažurira organizatora X treba omogućiti da može da briše njegove preporuke, u tom slučaju preporučeni organizatori ostaju bez preporuke.
* Organizator može da unosi, ažurira i briše samo podatke koje je sam uneo.
* Korisnik unosi potpis. Na formularu za unos potpisa dodati polje kojim korisnik može izabrati broj termina koji mu odgovaraju (do 8), a zatim uneti te termine. Broj polja za termine će biti jednak unetom broju termina, i svaki termin sadrži datum i dvočasovni interval vremena. Termini su podeljeni na blokove u trajanju od 2h, od 7 ujutro do 9 uveče.
* Kada organizator izabere lokacije na kojima želi da skuplja potpise, program izgračunava termine u kojima se mogu skupljati potpisi (koji prethodno nisu skupljeni) tako da broj termina bude što manji. Rastojanje izmedju tačke A i tačke B se izračunava kao |XA-XB|+|YA-YB|, gde su XA, YA, XB, YB koordinate ovih tačaka. Brzina organizatora je oko 4km/h, a za jedan potpis je potrebno 15min. Ukoliko se N potpisa dobija iz jednog stana onda je za njih potrebno isto 15min. Dok se potpisnici potpisuju, organizator ih štriklira u sistemu. Organizator može izabrati unapred termine koje mu odgovaraju preko novog formulara **Unos termina**, i dobija kao rezultat stranicu **Raspored**.
* Administrator može da proverava potpise telefonskim putem. Ukoliko neki organizator ima više od 5% nevažećih potpisa, takav organizator se skida sa liste organizatora i prelazi na listu **Isključeni organizatori** koju vidi samo administrator. Ako je neki organizator predložio više od 2 isključena organizatora, i on se isključuje sa liste organizatora.

**PHP funkcije:**

* Kreirati bazu peticija, koja će sadržati tabele: potpisi, organizatori, lokacije, vesti. Ove tabele se popunjavaju iz odgovarajućih formulara. Formulare treba promeniti da bi iz njih mogle da se popunjavaju ove tabele.
* Tabela potpisi se puni iz formulara **Potpiši** i sadrži sledeće kolone
  + IDpotpisa - Jedinstveni ID potpisa u vidu devetocifarnog broja (koristiti AUTOINCREMENT opciju za automatsko ažuriranje vrednosti ove kolone kod dodavanja novog reda).
  + Ime
  + Prezime
  + Telefon
  + Email
  + Broj lične karte
  + Komentar
  + IDlokacije – Jedinstven ID lokacije na kojoj se nalazi potpisnik (korisnik bira jednu od postojećih lokacija, ako je nema unosi novu)
  + Broj termina
  + Termini odvojeni ;
  + Indikator1 - da li želi informacije putem email adrese
  + Indikator2 - da li potpis treba da bude objavljen
  + Indikator3 - da je potpis preuzet
  + Broj
  + X koordinata
  + Y koordinata
* Tabela lokacije se puni iz formulara **Unos lokacije** i ima sledeće kolone
  + IDlokacije - Jedinstveni ID lokacije u vidu devetocifarnog broja (koristiti AUTOINCREMENT opciju za automatsko ažuriranje vrednosti ove kolone kod dodavanja novog reda).
  + IDorganizatora-administratora-uneo – Jedinstven ID organizatora ili administratora koji je uneo lokaciju, ako je organizator ili administrator uneo lokaciju, inače ima vrednost 0.
  + IDorganizatora-izabrao – Jedinstven ID organizatora koji je izabrao lokaciju, ako je izabrana, inače ima vrednost 0.
  + Naziv lokacije
  + Grad
  + Opština
  + Ulica
* Tabela organizatori-administratori se popunjava iz formulara **Unos organizatora** ili **Registracija** i sadrži sledeće kolone
  + IDorganizatora-administratora - Jedinstveni ID organizatora i administratora u vidu devetocifarnog broja (koristiti AUTOINCREMENT opciju za automatsko ažuriranje vrednosti ove kolone kod dodavanja novog reda).
  + Ime
  + Prezime
  + Šifra
  + Telefon
  + Email
  + Broj lične karte
  + Odobren – 1 ako je odobren organizator, 1 za administratora
  + IDpreporuke - Jedinstveni ID organizatora koji je preporučio datog organizatora u vidu devetocifarnog broja.
  + NevPotpisi – broj nevažećih potpisa
  + NevPreporuke – broj loših preporučenih organizatora
* Tabela vesti se popunjava iz formulara Unos vesti
  + IDvesti - Jedinstveni ID vesti u vidu devetocifarnog broja (koristiti AUTOINCREMENT opciju za automatsko ažuriranje vrednosti ove kolone kod dodavanja novog reda).
  + IDorganizatora-administratora - Jedinstveni ID organizatora ili administratora koji je uneo vest.
  + Naslov
  + Datum
  + Sadržaj